Publication: Magyar Közlöny
Issue: MK-2010-16 (Year: 2010, Number: 16)
Era: contemporary
Section: „2. melléklet a 15/1991. (XII. 24.) KTM rendelethez
Paragraph Index: 313

„2. melléklet a 15/1991. (XII. 24.) KTM rendelethez A Kaszonyi-hegy Természetvédelmi Terület természetvédelmi kezelési terve 1. Természetvédelmi célkitûzések – A terület egyedülálló földtani, felszínalaktani és tájképi értékeinek, a harmadidõszaki vulkanikus kõzetek alkotta szigethegy megõrzése. – A sajátos, mozaikos élõhelyegyüttesek, különösen az ezüsthársas-dárdáskaréjú tölgyes szurdokerdõk (Quercetum petraeae-cerris konszociációja cser nélkül, ezüsthárssal), a tatárjuharos tölgyesek (Aceri tatarici- Quercetum) és a sziklagyep-sztyepprét mozaikok természetközeli állapotának, jellemzõ fajösszetételének és fajgazdagságának megõrzése, illetve fenntartása. – A védett, fokozottan védett, vagy ritka növény- [pl. hosszúfüzérû harangvirág (Campanula macrostachya), borsóképû lednek (Lathyrus pisiformis)] és állatfajok [pl. uhu (Bubo bubo), haris (Crex crex)], a különleges értékû életföldrajzi színezõelemek – kárpáti és dacikus fajok [pl. kék meztelencsiga (Bielzia coerulans), erdélyi tarsza (Isophya stysi)] megõrzése. – A természetvédelmi célú tudományos kutatás (különösen a földtan, felszínalaktan, geobotanika, állattan, populációbiológia területén), a természeti értékek bemutatása és természetvédelmi célú oktatás számára megfelelõ körülmények biztosítása. 2. Természetvédelmi stratégiák – A Kaszonyi-hegy értékes természetközeli (többszintû, fajgazdag) erdeinek megõrzése, fenntartása, illetve kialakítása érdekében a meglévõ faültetvények lecserélése õshonos fafajú, elegyes erdõkre. Az erdõk jelenlegi kedvezõtlen korosztályviszonyainak kiegyenlítése, a vágásérettségi kor növelése. – A természetvédelmi szempontból értékes gyepek aktív természetvédelmi kezelése a becserjésedés megakadályozása érdekében. – A nem szántóként mûvelt, szántó mûvelési ágú területeken a mûvelési ág-váltás elõsegítése. – Az extenzív állattartás elõsegítése a gyepterületek hasznosítása érdekében. – A nem õshonos, agresszíven terjeszkedõ fajok visszaszorítása aktív természetvédelmi kezeléssel. – A természetvédelmi vagyonkezelésben lévõ területek arányának növelése a területen belül, különös tekintettel az 1. pontban szereplõ növénytársulások elõfordulási helyére. – A védett és fokozottan védett növény-, illetve állatfajok élõhelyeinek megõrzése, szükség szerint aktív természetvédelmi kezelése. – A táji, tájképi értékek megõrzése, fenntartása és rehabilitálása aktív természetvédelmi kezeléssel, illetve az 1. pontban meghatározott természetvédelmi célkitûzésekkel összhangban nem lévõ tevékenységek korlátozásával. 3. Természetvédelmi kezelési módok, korlátozások és tilalmak 3.1. Mûvelési ághoz nem köthetõ természetvédelmi kezelési módok, korlátozások és tilalmak 3.1.1. Élõhelyek kezelése, fenntartása – A beavatkozások mellõzésével biztosítani kell az ezüsthárs dominanciájú kocsánytalan-dárdáskaréjú tölgyes, a kocsánytalan-dárdáskaréjú tölgyes és a tatárjuharos kocsánytalan-dárdáskaréjú tölgyes zavartalanságát. Nem a Hortobágyi Nemzeti Park Igazgatóság (a továb biak ban: igazgatóság) vagyonkezelésében lévõ területek esetében az érintett területek elhelyezkedésérõl az igazgatóság rendszeresen, legalább évente tájékoztatja a tulajdonost, illetve a földhasználót. 3.1.2. Fajok védelme – Haris vagy egyéb földön fészkelõ fokozottan védett madárfaj költése esetén az igazgatóság által elvégzett felmérés alapján az igazgatóság által a tulajdonossal, illetve a földhasználóval közösen június 15-ig, a költés biztonságát és zavartalanságát biztosító mértéknek meg fele lõen kijelölt területen a kaszálás legkorábbi lehetséges idõpontja június 15. és július 31. közötti, az igazgatósággal egyeztetett idõpont. 3.1.3. Látogatás – A területen található kõfejtõ (bányaudvar) csak a kõfejtõ területén jogszerû tevékenységet, munkavégzést (tájrendezés elõkészítése, tájrendezés, bányabezárás) végzõk számára, valamint tudományos kutatás céljából látogatható; e tevékenységek elvégzése érdekében biztosítani kell a belépést a kõfejtõ területére. – A természetvédelmi hatóság – fokozottan védett állatfaj védelme érdekében – idõben és térben korlátozhatja a terület látogatását. 3.1.4. Kutatás, vizsgálatok – A területen csak a természetvédelem érdekében történõ, illetve a terület természetvédelmi kezelésével kapcsolatos, az igazgatóság szakembereivel elõ ze tesen egyeztetett, részletes kutatási tervvel rendelkezõ kutatási tevékenység engedélyezhetõ. – A területen zajló kutatások semmilyen módon és körülmények közt sem veszélyeztethetik a terület kiemelkedõ jelentõségû, pótolhatatlan természeti értékeit, életközösségeit, ezek együttesét, valamint a természetes folyamatok érvényesülését. – A területen csak kivételes esetben engedélyezhetõ élõ egyedek elpusztításával járó, tömeges gyûjtési mód. Gerinces állatfajok esetében az ilyen gyûjtési mód alkalmazása tilos. 3.1.5. Terület- és földhasználat – A területen új építmény elhelyezése – a természetvédelmi kezelést, illetve az 1. pontban meghatározott természetvédelmi célkitûzések elérését szolgáló építmény kivételével – tilos. A kivételként meghatározott körbe tartozó építmény létesítésekor a tájba illesztést az MSZ 20376-10:2007 azonosítójú szabványban foglaltak szerint kell biztosítani. – A területen ipari és bányászati tevékenység – a terület természetvédelmi kezelési tervét tartalmazó jogszabály hatálybalépésének idõpontja elõtt kiadott érvényes engedélyben foglaltak (ideértve a Barabás I. bányatelken lévõ külszíni bánya bezárását célzó tevékenységeket) kivételével – nem folytatható. Érvényes engedéllyel rendelkezõ bányászati tevékenység csak a területen található élõhelyek és azok életközösségeinek, továbbá a területen található védett növény- és állatfajok veszélyeztetése, illetve károsítása nélkül valósítható meg. – Növényzet engedélyezett irtása csak az igazgatósággal történt elõ ze tes egyeztetést köve tõen, szükség esetén az igazgatóság által biztosított felügyelet mellett végezhetõ. – A vadászható fajok közül csak az õshonos vadfajoknak a terület természetes eltartóképességének megfelelõ, a körzeti vadgazdálkodási tervben meghatározott állományai tarthatók fenn. – A területen található földutakon csak a természetvédelmi kezelés, a tulajdonosi jogok gyakorlása, jogszabályban elõírt, valamint jogszabályokban elõírt engedéllyel rendelkezõ tevékenységek végzése érdekében (ideértve a munkagépek behajtását is) lehetséges gépjármûvel történõ közlekedés. 3.1.6. Természetvédelmi infrastruktúra – A terület természeti értékeit bemutató információs táblák elhelyezésérõl és fenntartásáról az igazgatóság gondoskodik. – A területen található kõfejtõt (bányaudvart) a terület tulajdonosának be kell kerítenie és a látogatók figyelmét tájékoztató táblákon kell felhívnia a bányaudvar látogatásának tilalmára, illetve a balesetveszélyre. – A természetvédelmi hatóság által a 3.1.3. alpont alapján a látogatást érintõen meghatározott korlátozásokra tájékoztató táblán kell felhívni a látogatók figyelmét, aminek kihelyezésérõl az igazgatóság gondoskodik. 3.2. Mûvelési ághoz, illetve földhasználati módhoz köthetõ természetvédelmi kezelési módok, korlátozások és tilalmak 3.2.1. Szántó mûvelési ágú területek kezelése – A szántóföldi mûvelés során bebálázott gabona- és kukoricaszárakat, illetve lucernát a bálázás után azonnal el kell szállítani a területrõl. 3.2.2. Gyep (rét és legelõ) mûvelési ágú területek kezelése – Gyep mûvelési ágú terület mûvelési ágának megváltoztatására irányuló engedélykérelem elbírálásakor amennyiben a természetvédelmi-botanikai szempontú értékelés eredménye alapján a gyep mûvelési ág fenntartása természetvédelmi szempontból nem indokolt, csak erdõ mûvelési ágra való váltás engedélyezhetõ. – Azokon a becserjésedõ gyepterületeken, ahol ez természetvédelmi szempontból indokolt (természetvédelmi szempontból értékes sziklagyep-sztyeppmozaikok), a cserjésedést, valamint a cserjével borított terület terjedését kaszálással, legeltetéssel, illetve mechanikus cserjeirtással kell megakadályozni. Nem az igazgatóság vagyonkezelésében lévõ területek esetében az érintett területek elhelyezkedésérõl az igazgatóság rendszeresen, legalább évente tájékoztatja a tulajdonost, illetve a földhasználót. – A nem õshonos, agresszíven terjeszkedõ növényfajok (pl. akác, gyalogakác, kanadai aranyvesszõ, parlagfû) által elfoglalt területeken mechanikai cserjeirtást és szárzúzást, illetve legeltetést kell alkalmazni. – A legeltetett területeken évente tisztító vagy gazoló kaszálással kell megakadályozni a gyomosodást, mely során a nem õshonos, agresszívan terjeszkedõ növényfajok egyedeit el kell távolítani. – A gyep kaszálására június 15-e után kerülhet sor. Haris vagy egyéb földön fészkelõ fokozottan védett madárfaj fészkelése esetén a kaszálásra a 3.1.2. alpontban szereplõ elõ írást kell alkalmazni. – A kaszálás során kiszorító kaszálási módot és vadriasztó láncot kell alkalmazni. – A lekaszált és bebálázott szénát a kaszálást követõ 30 napon belül, száraz talajviszonyok mellett kell a területrõl elszállítani. – Talajlazítás, felülvetés, valamint mûtrágya, hígtrágya kijuttatása tilos. 3.2.3. Szõlõ, kert és gyümölcsös mûvelési ágú területek kezelése – Felhagyott szõlõ engedélyezett felújításával, valamint engedélyezett szõlõtelepítéssel kapcsolatos tevékenység megkezdése elõtt legkésõbb 7 nappal az engedélyesnek tájékoztatnia kell az igazgatóságot. 3.2.4. Erdõk kezelése – Fakitermelés kizárólag szeptember 1. és február 15. között végezhetõ. A kiszállítási útvonal nem érintheti a sziklagyep-sztyepprét mozaikokat. – Az erdõfelújítási munkálatokat a természetes felújulási folyamatok figye lembe véte lével, azok felhasználásával kell elvégezni. – A terület természetes állapotára jellemzõ fafaj-összetétel kialakítását köve tõen a természetes felújulás elõsegítése céljából végezhetõk erdészeti beavatkozások. Az erdõgazdálkodásra vonatkozó további részletes elõ írásokat az érvényes körzeti erdõterv tartalmazza. 3.2.5. Mûvelés alól kivett területek kezelése – A felhagyott kõfejtõben (bányaudvar) kõzetkitermelés csak a bányabezáráshoz megfelelõ állapot elérése érdekében, az ehhez szükséges módon és mértékben történhet, az 1. pontban meghatározott természetvédelmi célkitûzésekkel összhangban. – A bányabezárás során a közel függõleges bányafalakat meg kell tartani, szükség esetén a nagyobb méretû, nem stabil kõzettesteket el kell távolítani. Bányabezárást elõkészítõ termelés csak a +110 mBf szinten lehetséges, amelynek során ki kell alakítani a végrézsûket. – A nem õshonos, agresszíven terjedõ növényfajok visszaszorításáról gépi, illetve kézi eltávolításukkal, szükség esetén glifozát hatóanyag tartalmú vegyszeres kezeléssel kell gondoskodni.”

Source: https://magyarkozlony.hu/hivatalos-lapok/cb6a9ed1516fadf1a5cc6fe52870507b6acc8257/dokumentumok/a8695dfd33abb9242d34f20d93a488bec144a717/letoltes